als_Latn dik_Latn sag_Latn
Kushti i Gjermanisë për Serbinë…
Kushti i Gjermanisë që Serbia duhet ta njoh Kosovën për të hyrë në Bashkimin Evropian, nga njohës të marrëdhënieve ndërkombëtare vlerësohet si një refleksion shumë pozitiv për Kosovën.
Njohja e Kosovës do të jetë kusht për anëtarësimin e Serbisë në familjen e gjerë evropiane. Kohë më parë, Gjermania i ka adresuar Serbisë, 11 kushtet për Kosovën, përmbushja e te cilave do të shërbej si çelës, për vazhdimin e negociatave për anëtarësimin e vendit në BE.
Siç raportojnë mediat në Beograd, në listën e 11 kushteve i jepet rendësi e veçantë, njohjes dhe mbështetjes së pavarësisë se Kosovës.
Profesori i së Drejtës Ndërkombëtare, Afrim Hoti, i ka thënë Radio Kosovës se ajo çka thuhet nga Berlini zyrtar, ajo do të realizohet.
“Duke pasur parasysh kompleksitetin e marrëdhënieve apo të raporteve ose të pozicionit të BE-së që ende vazhdon të ketë një situatë jo të qartë kundrejt Kosovës mendoj që ky mesazh po përçohet nga Berlini Zyrtar. Është evident fakti që edhe deri më tani Berlini ka qenë shumë i qartë, shumë determinues, shumë përcaktues dhe unë besoj shumë që ato që thuhen nga qeveria gjermane realizohen dhe duhet të realizohen në përpikëri”.
Sipas Hotit, Kosova dhe Serbia janë në labirinte politike dhe ato do ta pranojnë realitetin vetëm kur përballën me të. Sipas tij, ajo përballje do të ndodhë kur të dyja shtet do të gjenden në portën hyrëse të Bashkimit Evropian.
“Derisa nuk përballen më këso situata Serbia do të vazhdojë të refuzojë njohjen e Kosovës. Por në momentin e fundit, nëse jo me admirim dhe në mënyrë të hapur, Serbia do ta pranojë Kosovën në mënyrë të heshtur”.
Megjithatë, njohja e Kosovës vazhdon të refuzohet kategorikisht nga qeveria serbe. Vet kryeministri Aleksandër Vuçiq, disa herë ka deklaruar se nuk janë të gatshëm ta njohin Kosovën si shtet të pavarur pavarësisht se marrëdhëniet mes shqiptarëve dhe serbëve janë shumë të rëndësishme për Ballkanin Perëndimor.
Short URL: http://vucjaki.net/?p=5332
als_Latn als_Latn als_Latn als_Latn als_Latn als_Latn als_Latn als_Latn als_Latn hne_Deva